Momentálne nie. Mám v pláne sa k tomu vrátiť, ale preložila som viac než 200 častí rôznych manga komiksov a mám úprimne dosť. Ohlasy boli slabé i keď návštevnosť veľká. Keď mi za deň prišlo na blog 100 ľudí a objavil sa tam jeden komentár, tak to za veľa nestálo. Motivácia tým pádom žiadna. Pri zastavení blogu za mnou tiež nikto neplakal :D akože 4 komentáre... Prekladala som tri roky a dočkala som sa tohto. Ľudí na blogu cez 200,000 ale ďakujem žiadne. Rozhodla som sa preto prekladať to, čo ma baví momentálne viac a to sú doramy. Mám v pláne niekde v ďalekej budúcnosti doprekladať mangy ako je Kyou no Kira-kun, Nanohana a Rokka Melt, ale tak skoro to naozaj nebude. Bola som dosť sklamaná. Na nový blog mi prišla len Rea za čo som jej neskutočne vďačná - pretože si svojich "komentujúcich" vážim. Keby ma Rea požiadala o preklad nejakej časti mangy, tak by som o tom seriózne uvažovala, pretože mi na bogu písala už dlho a podporovala ma. Stále ma podporuje. Pre takých ľudí som prekladala. Preto ma to bavilo. Keď prekladám doramy, tak mi už teraz ďakuje tri krát toľko ľudí a to mám tú novú stránku ani nie pol roka. Takže tak...
Biedna bieda... Momentálne mám len pár nápadov na dej, ale neviem sa dopracovať k ich napísaniu. Uvidím ale. Nenapadlo ma, že niekto chce moje poviedky ešte čítať, tak som na ne nejako zabudla.
Nelegálne? Veľa vecí a jednou z nich je... Rozbila som čelné sklo autobusu kameňom... :D ráta sa to? Otec bol policajt, tak som v puberte rebelovala čo sa dalo :D Jeho kamarát ma dokonca na hodinu zavrel za mreže, aby som zistila aké to je a od toho momentu som nič zlé či nelegálne nespravila. :) Občas mám chuť niečo zlé spraviť, ale nespravím to. Ale také momenty má v živote asi každý. Tiež som ako 13/14 ročná zhodila ochrnutého spolužiaka z vozíka a nechala som ho na zemi a išla preč. Parádne ma v tedy nasral a bola som preto na koberčeku u riaditeľky - tá ma mimochodom nenávidela :D Ale to nepriateľstvo začalo po tom, ako ma videla hodiť otvoreným jogurtom po bezdomovcovi a rozmlátiť školský automat... Jaaaaj.... to bolo moje detstvo :D Nič ale totálne vážne som nespravila. Drogám sa vyhýbam a zákony neporušujem. :) Ďakujem za otázku, pekne som si zaspomínala na divoké časy :D
Biedne... ale biedne :D no nie tak biedne, aby ma to položilo. Tak! Vrátila som sa z nemocnice a teraz sa zotavujem. Dala som výpoveď v práci, pretože mi tam robili nervy a stres, tak som im ukázala neslušné gesto a môžu si trhnúť nie? Pche... :D Som rebel, ou-jé! Mám dobrú náladu i keď sa mi zasa rozpadá všetko okolo, pretože iná varianta je depresia. A idú Vianoce. Nikto nechce depresívne Vianoce. Iba ako emo. :D A na to nemám ani účes a ani povahu. Netuším, kedy zasa rozbehnem blog, ale prekladám teraz doramu, ktorá sa na shinigami-page objaví práve na Vianoce. (Kto je so mnou na fb, tak vie o čom hovorím.) Inak zatiaľ návrat k prekladu neplánujem. No uvidíme. Najskôr si zasa musím upratať v osobnom živote, aby som mohla riešiť svoj "blogový svet". Inak všetko ok. Prepáč, že som sa s pozastavením svojho blogu vyprdla aj na tvoj. Naozaj ma mrzí, že som tam dlho nebola. Musím to dobehnúť. :) Dúfam, že sa na mňa za to veľmi nehneváš.
Prepáč, že odpovedám až teraz. Bude mi cťou :) Veľmi rada si tvoj preklad prečítam :) Môj e-mail nájdeš na mojom blogu :) Dám ti taký úprimný názor, akého len budem schopná.
Jejda to máš pravdu. Je už myslím aj šestka. Ale mne na preklad a jednoduchú grafiku stačí ten čo používam a to je Adobe Photoshop CS3. Má všetko čo potrebujem :) Okrem toho sa dá ľahko nájsť aj v češtine čo som počula. Ja ho mám teda anglicky, ale vraj sa to dá nájsť aj v češtine :)
Prekladám ju vo photoshope a tam ju potom aj opravujem. :) Najskôr ju ale opraví moja korektorka Ayumi, ktorá to myslím robí v malovaní, ale to si teraz nie som istá. Ona mi len na stránkach mangy napíše červenou kde mám chybu (ako pri diktátoch v škole) a ja to potom akoby nanovo preložím. :)
Google :D
Fúúú... ja neviem ani čo budem robiť budúci týždeň, takže ťažko povedať, ale ak budem doma a budem mať s kým ísť, tak prečo nie? :) Rada tam pôjdem znovu :)
No prednášky to neboli :D Už prvá na ktorú som sa dostala bola teda fakt zle spravená... :D Ale inak bola sranda. A kúpila som si kopec blbostí ako sú odznaky a šperky a tak :D Ale mám aj dve tričká, ktoré sa mi strašne páčia s témou Game of Thrones :) S logom rodu Stark a druhé s logom Targaryen :3 Bože... minula som strašne veľa peňazí :D Najviac sa mi ale páčili niektoré cosplaye. :D Ľudia sú proste úžasní!
Možno to bude znieť divne, ale inšpirujú ma obrázky z ktorých sú potom vytvorené signatúry k poviedke. Vždy ma celá poviedka napadla z toho jedného obrázku, ktorý je u každej kapitoly :) Niekedy píšem poviedku, keď si ju celú premyslím... Príbeh aj postavy. Ale niekedy píšem naozaj štýlom "Sama neviem čo z toho bude," :D Vždy mám ale v hlave hrubý náčrt príbehu, ktorého sa držím. Neviem čím to je, ale poviedky, ktoré si celé premyslím často nedopíšem do konca. Možno je to preto, lebo radšej píšem za pochodu a príbeh si sama upravujem smerom, ktorým chcem aby sa vydal. Keď ho už mám ale vymyslený, tak ma to tak nebaví :D :D Ja mám celý ten príbeh už v hlave a proste sa mi ho nechce potom písať. Ale keď ani ja sama neviem, čo vlastne napíšem a ako bude príbeh vyzerať, tak ma to núti ho písať aby som sa sama dozvedela, čo vlastne vytvorím za blbosť. Preto je možno často poviedka od veci :D ale aj tak ma baví písať. Okrem toho, nikoho nenútim tie moje bludy čítať, nie? :)
Momentálne mám nečakané problémy v osobnom živote, takže už pár dní nemám čas ani len napísať článok na blog, nie to prekladať. Ospravedlňujem sa za to. Tento týždeň sa určite pokúsim pridať aspoň jeden nový diel. Bohu žiaľ sa mi blog a prekladanie presunul až na poslednú priečku mojich priorít. Pokúsim sa čo najskôr dať si život do poriadku a potom sa zasa vrátim aj k blogu. Snáď mi bude osud priať a od februára už bude všetko ok a ja zas budem prekladať ako blázon. :)
Na blogu keď píšeš článok tak tam máš taký panel s obrázkami, kde môžeš nastaviť napríklad hrubé písmo, alebo vložiť do článku obrázok. Ten panel má aj taký obrázok... no mne to pripomína šedú reťaz a na tú keď klikneš, tak sa ti tam objaví URL odkazu a tam dáš stránku, na ktorú sa chceš cez slovo prekliknúť. Ja som cez to HTML úplne ľavá, takže to robím takto. :)
pre mňa je to momentálne Louis C.K. :3 je proste super :D
Samozrejme :) Len si teraz dávam po tej Vianočnej nádielke od prekladania trochu pauzu. Ale potom sa vrhnem ako do už prekladaných projektov, tak aj do nových. Už ich mám vyhliadnutých minimálne 5. :) :) Ak máte nejaké návrhy, pokojne mi ich napíšte do komentárov na blogu.
Pokračujem v odpovedi - no som preto strašne rada za slniečka ako si ty :) Hrozne moc moc si vážim, keď sa ma niekto zastane. I keď len takto. Veľa to pre mňa znamená a tiež ma to utvrdzuje v tom, že môj blog nie je len zbytočná robota, ale že ním naozaj robím niekomu radosť :) A napíšem sem len pre teba: Momentálne som sa s prekladaním trochu zastavila - ale snažím sa preložiť jednu celú mangu do sviatkov (celú mangu, nie jeden diel) takže preto namiesto prekladov, máte citáty a toplisty a tieto blbosti :D :) Tak snáď budeš spokojná na Vianoce aj ty. Ešte raz ďakujem za podporu.
Mňa už tie otázky ani neprekvapujú. To je na mojom e-maily denný chleba a na e-maily mi chodia omnoho horšie veci - no tu sa asi držali, lebo som to mohla takto zverejniť :D :D Ale ako áno... v poslednej dobe som toho písala o sebe viac, ale zasa keď som dávnejšie zverejnila 5 prekladov denne, tak ani bú ani mú... človeku sa ľahko nezavďačíš.
Och, prepáč, že nepíšem na svojich stránkach o tebe, pretože ty si evidentne pupok sveta a ja by som mala od rána do večera písať len ódy pre teba, však? Väčšinou o sebe niečo napíšem každý 5. článok, takže nechápem, čo je toto za dotaz, ale ok.
dýchaciu masku? :D
Ehm... gitara, klavír, flauta, klarinet? :D :D vysvetlím to tak, že tatko bol dávno pradávno hudobník a chcel aby som bola zdatná v hudbe aj ja, keďže mama a brat sú... čo sa týka hudby totálne mimo :D
Ehm... ja to robím ako tá trúba od začiatku :D :D mne sa totiž nechce hľadať raw verzia. Často ma to oblblo, pretože tie scany neboli pekné a čisté, ale rozmazané a kvalita fakt úplne na nič. Takže si to ukladám po jednom obrázku. A keď nenájdem pekný scan v angličtine, tak si nájdem danú mangu v originálne v japončine na japonských doménach.
Keď je niekto pri mojom počítači, alebo niekto drží môj mobil. Vždy ma to znervózňuje a som vtedy na dotyčného nepríjemná. Vadí mi to viac, než keď sa niekto hrabe v mojom spodnom prádle :D Fakt netuším prečo, pretože nič nejaké ultra tajné tam nemám. Teda až na moje mangy v počítači... To sú dve veci, ktoré fakt moc prežívam
:D Pijem iba perlivú a neperlivú vodu. Sladké pitie fakt nemám rada. Takže si nemôžem vybrať. Je čas, keď pijem len čistú vodu a potom raz za čas potrebujem trochu bubliny, tak zasa pijem minerálku.
Vedia že mám blog, ale netušia o čom presne je. Netušia, že prekladám mangu a dúfam, že sa to ani nedozvedia. Nie sú veľmi tolerantný k takémuto druhu vecí. Držím to v tajnosti pred všetkými okrem svojho brata. Ten je totižto tým, kto ma k tomuto anime/manga svetu dotiahol. :D Tají to pred našimi rovnako ako ja. Ale keď sme sami doma tak si v pokoji prekladám, pretože viem, že on to chápe. Dokonca za mnou pár krát bol a dával mi návrhy, čo by som mohla prekladať. Keď ešte vychádzala manga Reimei, tak za mnou vždy prišiel, aby mi oznámi, že vyšiel nový diel do ktorého sa môžem pustiť. Rodičia majú u oboch detí "otaku" a ani o tom nevedia :D
:D :D tak táto otázka ma dostala :D asi kokosová :D